**תקציר העדות:**

עובדיה ברוך נולד למשפחה מרובת ילדים בסלוניקי. בתור ילד הוא היה מאוד שובב ומלא חיים.

במרס 1943, בהיותו בן עשרים, גורש עובדיה ברוך עם כל משפחתו מסלוניקי לאושוויץ. כשהגיעו לאושוויץ, כל משפחתו הרחבה נשלחה לתאי הגזים. עובדיה ניצל בנס, וסידרו שהוא ישלח למחנות עבודה, במקום תאי הגזים. וכך קרה - עובדיה נשלח למחנות העבודה - לבאביץ. שלחו אותו לחרוש. עובדיה מספר שביום הראשון שבו הגיע, גרמני אמר לו "קח, תרתום שני סוסים ותתחיל לחרוש". ועובדיה, גם לא הבין את השפה וגם לא יודע לחרוש, היה מבולבל – הגרמני התחיל להתעצבן ולקלל אותו – "יהודי שלא יודע לעבוד, יהודי מסריח" בסוף הגרמני רתם את הסוסים – וכשראה שהוא לא יודע לחרוש, לקח את הסוס של הסוסים והכה אותו משש בבוקר עד שש בערב.

במהלך החודשים הרבים הוא סבל עוד ועוד. במהלך שהותו באושוויץ, הכיר את אשתו לעתיד, עליזה, גם היא מסלוניקי הם התחברו מאוד, אך בסוף נפרדו דרכיהם, בלי שהוא הבטיח לה: אם ניפגש שוב, אני אנשא לך. במשך חודשים ארוכים נלחם עובדיה על חייו, שמה שמשאיר אותו בחיים היא התקווה שהם יפגשו בשנית.

בסופו של דבר, הגיע עובדיה למאוטהוזן, מחנה שמספרים שהאמריקאים אמרו שלא ראו זוועות כאלו עד שהגיעו לשם. הוא הגיע לשם במצב בריאותי נוראי, ושם השתחרר ב1945. בסופו של דבר דרכיהם של עליזה ועובדיה נפגשו, הם התחתנו והקימו משפחה בישראל.

**רפלקציה זיכרון מתחדש:**

דעתנו חיובית כלפי הפרויקט. אנחנו חושבים שהוא עוזר לנערים בני ימינו לזכור את חשיבות השואה ומנציח את זכר האסון שקרה לאבותינו. הרגשנו מחוברים מאוד למסר ובעלי מרץ להשתתף בפרויקט הזה.

הרגשנו שכל חלק וחלק שלקחנו בפרויקט הוא חלק משמעותי, כל כיתה וכיתה שתורמת לפרויקט וממשיכה אותו ומנציחה זה דבר משמעותי עבורה, אבל החלק שהכי התחברנו אליו במהלך הפרויקט הוא הצפייה בעדות מפני שהעדויות, הסיפורים והחוויות מהעבר הכי משכו אותנו.

לצד הדברים המעניינים לאורך הפקת הסרטון התמודדנו עם קשיים בחוסר שיתוף פעולה וניהול זמנים. הייתה לנו תקופה מאוד לחוצה בלימודים ולכן היה קשה להכין את הסרטון.

הצפייה בסרטונים גרמו לנו להרגיש שמחים שהשתתפנו בפרויקט כזה חשוב.

כמו כן, לדעתנו היה צריך לשנות את הזמן שבו נתנו לנו לעשות את הפרויקט מפני שהזמן שבו היינו צריכים להתחיל לצלם ולערוך את הסרטון היה בתקופת עומס של הלימודים והמבחנים והיה לנו נורא קשה עם זה.